नए शैक्षणिक सत्र में 10 हजार से ज्यादा स्टूडेंट्स को मिलेगा एडमिशन
Rajasthan University UG-PG Seat Increase by 10%: Over 10,000 Students to Get Admission in the New Academic Session - राजस्थान यूनिवर्सिटी में एडमिशन की चाहत रखने वाले स्टूडेंस के लिए अच्छी खबर है। राजस्थान यूनिवर्सिटी प्रशाशन ने शैक्षणिक सत्र 2023-24 के लिए अंडर ग्रेजुएशन (UG) और पोस्ट ग्रेजुएशन (PG)
राजस्थान यूनिवर्सिटी में एडमिशन की चाहत रखने वाले स्टूडेंस के लिए अच्छी खबर है। राजस्थान यूनिवर्सिटी प्रशाशन ने शैक्षणिक सत्र 2023-24 के लिए अंडर ग्रेजुएशन (UG) और पोस्ट ग्रेजुएशन (PG) कोर्सेज में 10 प्रतिशत बढ़ा (वृद्धि) दी है। यूनिवर्सिटी के उप कुलसचिव डॉक्टर कुलदीप मिश्रा ने सीट बढ़ोतरी के आदेश जारी किए।
हालांकि इससे पहले सिंडिकेट की बैठक में 10% सीट नहीं बढ़ाने का फैसला लिया गया था। लेकिन चुनावी साल में छात्रों के बढ़ते विरोध के बाद यूनिवर्सिटी प्रशाशन ने हर साल की तरह एक बार फिर सीट बढ़ोतरी का फैसला किया है।
बता दें कि राजस्थान यूनिवर्सिटी के संघटक महारानी कॉलेज, महाराजा कॉलेज, कॉमर्स कॉलेज और राजस्थान कॉलेज में बीए, बीकॉम, बीएससी पास कोर्स, ऑनर्स कोर्स के साथ सर्टिफिकेट कोर्स, डिप्लोमा, बीसीए, बीबीए, बीपीए में 6700 से ज्यादा सीटों पर एडमिशन होना था।
ऐसे में अब अंडर ग्रेजुएशन (UG) कोर्सेज के लिए 10% के आधार पर 670 सीटों की बढ़ोतरी हुई है। वहीं पोस्ट ग्रेजुएशन (PG) कोर्सेज में 3200 सीटों पर एडमिशन होना था जहां 10% के आधार से 320 सीटों की बढ़ोतरी हुई है। ऐसे में साल 2023-24 के शैक्षणिक सत्र में राजस्थान यूनिवर्सिटी में 10 हजार से ज्यादा सीटों पर स्टूडेंट्स को एडमिशन दिया जाएगा।
UG के लिए इन सीटों में होगी 10% की बढ़ोतरी 
महारानी कॉलेज
राजस्थान कॉलेज
कॉमर्स कॉलेज
महाराजा कॉलेज
